b'\n_START_ARTICLE_\nZdru\xc5\xbeeno kraljestvo Velike Britanije in Severne Irske\n_START_SECTION_\nTradiconalne grofije Zdru\xc5\xbeenega kraljestva\n_START_PARAGRAPH_\nTe grofije imajo le zgodovinski pomen, uporabljajo se npr. pri po\xc5\xa1tnih naslovih ali pri geografski oz. regionalni pripadnosti. Ve\xc4\x8dina od njih ima v svojem imenu sestavino -shire, ki pomeni "grofija". Za administrativno in politi\xc4\x8dno ureditev je dr\xc5\xbeava razdeljena druga\xc4\x8de.\n_START_SECTION_\nNamestni\xc5\xa1ka ozemlja Zdru\xc5\xbeenega kraljestva\n_START_PARAGRAPH_\nZdru\xc5\xbeeno kraljestvo je razdeljeno na 99 namestni\xc5\xa1kih ozemelj (angle\xc5\xa1ko Lieutenancy areas). Vsako je dodeljeno enemu locum tenensu (angle\xc5\xa1ko Lord Lieutenant), ki predstavlja britanskega monarha na tem ozemlju in mu zanj odgovarja. V Angliji se ta ozemlja imenujejo ceremonialne grofije (angle\xc5\xa1ko Ceremonial counties), na \xc5\xa0kotskem namestni\xc5\xa1ka ozemlja \xc5\xa0kotske (angle\xc5\xa1ko Lieutenancy areas of Scotland), v Walesu ohranjene grofije Walesa (angle\xc5\xa1ko Preserved counties of Wales) in na Severnem Irskem \xc5\xa1est grofij in dve mesti (angle\xc5\xa1ko Six counties and two former county boroughs). Ta razdelitev je zgolj formalna in se uporablja le za namene monarhije.\n_START_SECTION_\nAnglija\n_START_PARAGRAPH_\nV Angliji namestni\xc5\xa1ka ozemlja sovpadajo s tradicionalnimi grofijami.\n_START_SECTION_\nSeverna Irska\n_START_PARAGRAPH_\nNa Severnem Irskem namestni\xc5\xa1ka ozemlja sovpadajo s tradicionalnimi grofijami, mesti Belfast in Londonderry / Derry pa sta posebni namestni\xc5\xa1ki ozemlji, tako jih je skupaj osem.\n_START_SECTION_\nAdministrativna obmo\xc4\x8dja\n_START_PARAGRAPH_\nRazdelitev, ki se uporablja za administrativne in politi\xc4\x8dne namene ter lokalno samoupravo, je veliko bolj zapletena. Vsaka izmed \xc5\xa1tirih de\xc5\xbeel ima posebno ureditev, ki pogosto delno izhaja iz tradicionalnih grofij.\n_START_SECTION_\n\xc5\xa0kotska\n_START_PARAGRAPH_\n\xc5\xa0kotska je razdeljena na 32 unitarnih oblasti (angle\xc5\xa1ko unitary authorities), ki jih sestavljajo civilne \xc5\xbeupnije.\n_START_SECTION_\nWales\n_START_PARAGRAPH_\nWales je sestavljen iz 22 unitarnih oblasti, od tega je 10 posebnih grofij (angle\xc5\xa1ko county boroughs), 9 grofij (angle\xc5\xa1ko counties) in 3 mesta (angle\xc5\xa1ko cities)._NEWLINE_Je najmanj razvita izmed dr\xc5\xbeav, ki sestavljajo Veliko Britanijo.\n_START_SECTION_\nSeverna Irska\n_START_PARAGRAPH_\nSestavljena je iz 26 unitarnih oblasti, od tega 9 okro\xc5\xbeij (angle\xc5\xa1ko districts), 13 grofij (angle\xc5\xa1ko boroughs) in 4 mesta (angle\xc5\xa1ko cities).'